**บทที่  5**

**สรุปผล  อภิปรายผล  และข้อเสนอแนะ**

การทำงานวิจัยในครั้งนี้เป็นการส่งเสริมทักษะทางด้านภาษาพูด  เพื่อส่งเสริมการพูดโดยการใช้นิทานที่นำมาเล่ากับให้เด็กในศูนย์พัฒนาเด็กเล็กบ้านทัพหลวง ฟัง  โดยการเล่าแบบซ้ำ  ๆ ซึ่งมีผลโดยตรงต่อพฤติกรรมรวมทั้งการมีบุคลิกภาพที่เหมาะสมในวัยต่อๆ ไป

**วัตถุประสงค์การวิจัย**

1. เพื่อพัฒนาทักษะทางการพูดชัดสำหรับเด็กศูนย์พัฒนาเด็กเล็กบ้านทัพหลวง โดยใช้นิทาน

**ประชากรที่ใช้ในการวิจัย**

ประชากรที่ใช้ในการวิจัยครั้งนี้ คือ เด็กในศูนย์พัฒนาเด็กเล็กบ้านทัพหลวง ที่กำลังศึกษาอยู่ในภาคเรียนที่ 1 ปีการศึกษา 2560 จำนวน 3 คน

**วิธีวิจัย**

- ศึกษาและวิเคราะห์คุณลักษณะตามวัย ในด้านสติปัญญา ประสบการณ์สำคัญการใช้ภาษาคุณลักษณะที่พึงประสงค์การใช้ภาษาในการสื่อสาร

- ศึกษา วางแผน ออกแบบกิจกรรมและ เครื่องมือที่ใช้ในการวิจัย

-  สังเกตพฤติกรรมในแต่ละครั้งที่เล่านิทาน  โดยการจดบันทึกพฤติกรรมที่นักเรียนได้แสดงออกในขณะฟังนิทานของนักเรียนจำนวน  3  คน

-  สังเกตการณ์พูดตอบโต้กับครูและเพื่อน ๆ  ด้วยกันในขณะทำกิจกรรมการเล่านิทาน  และกิจกรรมสร้างสรรค์  กิจกรรมเสรี  โดยผู้ทำการวิจัยได้จดบันทึกพัฒนาการทางด้านภาษา

-  สังเกตการณ์เล่านิทานในกิจกรรมเสริมประสบการณ์ที่มีนักเรียนจำนวน  32  คน และสังเกตการณ์เล่านิทานกับนักเรียนจำนวน  3  คน  ในการจัดกิจกรรมเนื้อหานิทานที่ใช้เป็นแบบนิทานภาพ

-  เครื่องมือที่ใช้ในการสังเกต  ได้แก่  การจดบันทึก  นิทาน  รูปภาพในนิทาน

-  การเปลี่ยนแปลงทางด้านภาษาพูด  เด็กเริ่มมีการเปลี่ยนแปลงขึ้นเรื่อย  ๆ  จากการพูดออกเสียงไม่ค่อยชัดและการเล่าเรื่องที่ยังไม่เป็นเรื่องราวจนเริ่มชัดเจน  และเป็นเรื่องราวได้มากขึ้น  สามารถสื่อสารกับเพื่อนและครูได้ดียิ่งกว่าเดิม  มีความสนุกสนานเพลิดเพลินและมีความสนุกสนานในการฟังนิทาน

**ผลการวิจัย**

เด็ร

  เด็กศูนย์พัฒนาเด็กเล็กบ้านทัพหลวงมีพัฒนาการและทักษะทางการพูดชัดขึ้น อย่างต่อเนื่องตลอด 3 สัปดาห์ จากระดับค่าร้อยละ 49.33, 56.66, 83.33 ตามลำดับ

**การอภิปรายผล**

     ผลจากการใช้กิจกรรมการเล่านิทานเพื่อพัฒนาทักษะทางการพูดชัดของเด็กศูนย์พัฒนาเด็กเล็กบ้านทัพหลวง จากการสังเกตการณ์จัดกิจกรรมการเล่านิทาน  น้องเก้า ,น้องเกว , น้องไปร์ท มีพฤติกรรมการพูดชัดขึ้น  แสดงให้เห็นว่านิทานมีอิทธิพลต่อพฤติกรรมทางด้านการพูดของเด็ก (  จิตราภรณ์  เตมียกุล  2531 : 54 )  กล่าวไว้ว่าการฟังนิทานของเด็กปฐมวัยโดยใช้ภาษาภาพประกอบและหุ่นมือให้เด็กได้แสดงความรู้สึกผ่านสื่อและการพูดได้อย่างสนุกสนาน  (  เกริก  ยุ้ยพันธ์ .  2539  : 87  )  กล่าวไว้ว่า  การเล่านิทานเป็นกิจกรรมที่มีประโยชน์ต่อพัฒนาการด้านต่าง ๆ  ทุกวัน เด็กสามารถพัฒนาสติปัญญา  อารมณ์   ภาษา  สังคม  บุคลิกภาพตลอดจนความคิดสร้างสรรค์   โดยใช้นิทานเป็นสื่อในการร่วมกิจกรรมต่าง  ๆ  หนังสือนิทานเป็นส่วนหนึ่งของการส่งเสริมการเล่าเรื่องราวตามจินตนาการ  ผู้ฟังมีการตอบสนองในการฟังนิทาน  อยากเป็นผู้เล่าให้ผู้อื่นฟังและสามารถบอกเรื่องราวในนิทานได้  สามารถบอกให้ผู้อื่นเข้าใจในเรื่องราวที่ตนเองเล่า  และมีจินตนาการฟังนิทานที่ผู้อื่นเล่าให้ฟังอย่างซ้ำอย่างเช่น อัลเบิร์ด  ไอน์สไตน์  กล่าวไว้ว่า  หากอยากให้เด็กฉลาดหลักแหลมต้องเล่านิทานให้เขาฟัง  และหากอยากให้เขาฉลาดหลักแหลม   ต้องเล่านิทานให้เขาฟังมาก ๆ  การเล่านิทานซ้ำ  ๆ  จะช่วยให้การเชื่อมต่อของเซลส์สมองมีประสิทธิภาพมากขึ้นมีจินตนาการ  การคิด  การพูดได้อย่างต่อเนื่อง

ดังนั้น  หนังสือนิทานจึงเป็นส่วนหนึ่งของการคิดและพูดนำไปสู่การเขียน  อยากอ่าน  ชื่อหนังสือนิทานในแต่ละเรื่อง ได้   ผู้เล่าจึงต้องให้เด็กได้ดูหนังสือนิทานแล้วเล่าสิ่งที่ตัวของผู้ฟังอยากบอกเล่าให้ผู้อื่นฟังเป็นการพัฒนาการทางด้านการพูดให้ดีขึ้น การจัดกิจกรรมดังกล่าวสอดคล้องกับแนวคิดของ นิตยา  ประพฤติกิจ (2546 : 46) กล่าวว่า การฝึกให้เด็กรู้จักฟังจะช่วยให้เด็กเพิ่มพูนคำศัพท์ เรียนรู้เกี่ยวกับประสบการณ์ โครงสร้างของภาษาพูด และเข้าใจเรื่องราวต่าง ๆ มากขึ้น ซึ่งจะช่วยให้เด็กใช้ภาษาพูดถูกต้องยิ่งขึ้น รู้จักพูดคุยกับเพื่อนฝูง ทั้งยังกระตุ้นให้เด็กใช้จินตนาการ

**ข้อสังเกตที่ได้จากการวิจัย**

จากประสบการณ์สอน และประสบการณ์ที่ได้รับจากการดำเนินการพัฒนาทักษะทางการพูดชัดสำหรับเด็กศูนย์พัฒนาเด็กเล็กบ้านทัพหลวง โดยใช้นิทาน ครั้งนี้สามารถนำมาสรุปเป็นข้อเสนอแนะดังนี้

- เด็กมีพัฒนาการทางด้านการสื่อสารกับผู้อื่นได้ชัดเจนขึ้น

- การจัดกิจกรรมการเล่านิทานโดยใช้รูปภาพประกอบที่หลากหลายเพื่อให้เด็กเกิดการเรียนรู้ที่ดีขึ้น

- เด็กส่วนใหญ่มีความสนใจ  และร่วมกิจกรรมอย่างมีความสุขสนุกสนานเพลิดเพลิน

- เด็กกล้าแสดงความคิดเห็นออกมาทางด้านการพูดได้มากขึ้น

**ข้อเสนอแนะ**

- นิทานสามารถนำไปใช้กับกิจกรรมได้หลายกิจกรรม  เพื่อให้ผู้เรียนเกิดความสนุกสนานเพลิดเพลิน

- จากการที่ได้จัดกิจกรรมการเล่านิทานโดยใช้หนังสือนิทาน  เพื่อให้เด็กเกิดสิ่งเร้าและดึงดูดความสนใจ  และเกิดการตอบโต้ทางการพูด

- การเลือกหนังสือนิทานควรมีสีสันสวยงามหน้าสนใจ